Arhitektonsko-urbanistički, opći jednostupanjski za realizaciju

**NATJEČAJ** za izradu ***idejnog arhitektonsko – urbanističkog rješenja za novu zgradu Centar za posjetitelje „Centar pavlina“ Lepoglava***

**INVESTITOR I RASPISIVAČ:** Grad Lepoglava, Antuna Mihanovića 12, 42250 Lepoglava

**ORGANIZATOR I PROVODITELJ:** Društvo arhitekata Varaždin (DAV), Ulica hrvatskih branitelja 1, 42 000 Varaždin

Oznaka iz Plana javne nabave Raspisivača natječaja: B-39/14; Registarski broj natječaja:5-14/LP-UA/NJN

**ODGOVOR OCJENJIVAČKOG SUDA**

**NA PITANJE NATJECATELJA** primljeno 16.02.2015. god.

**Pitanje:**

Molio bih za informaciju u svezi slanja natječajnog rada poštom – da li se pošiljka sa
radom znači radi anonimnosti šalje POD NEČIJIM DRUGIM IMENOM, PREZIMENOM I ADRESOM A KOJE NE UPUĆUJE NA AUTORA ?

Da li to znači da mogu na ime nekog prijatelja poslati ?

Naime pošta traži naravno podatke o pošiljatelju i adresi pa bih htio biti siguran kako točno poslati rad ?

Priložen je CITAT IZ PROPOZICIJA:

Na omotnici u kojoj se nalazi rad ne smije biti napisano ime pošiljatelja i/li nalijepljena povratnica s imenom pošiljatelja.

Ukoliko se natječajni rad šalje poštom, a iz formalnih razloga zaprimanja rada potrebno je navesti pošiljatelja, ime, prezime, naziv i adresa koji su dani ili napisani na omotu natječajnog rada pod ˝pošiljatelj˝ ne smiju u imenu, prezimenu, nazivu niti adresi biti isti s bilo kojim od tih podataka vezano na autora natječajnog rada niti upućivati na autora natječajnog rada.

**Odgovor:**

Prilikom slanja natječajnog rada potrebno je postupiti sukladno definiranom točkom II. ROKOVI, podtočkom 2.4. OPĆIH UVJETA NATJEČAJA tj. tako da na omotnici u kojoj se nalazi rad ne smije biti napisano ime pošiljatelja i/ili nalijepljena povratnica s imenom pošiljatelja.

Ukoliko se rad koji se šalje putem pošte ne može poslati anonimno (iz formalnih razloga poslovanja pošte), tada ime, prezime, naziv i adresa navedeni na pošiljci ne smiju imati nikakve veze s natjecateljem (ime, prezime, naziv i adresa na pošiljci ne smiju biti istovjetni niti upućivati na ime, prezime, naziv i adresu navedene u omotnici "AUTOR").

**OCJENJIVAČKI SUD**

18.02.2015.